**Andrea Zimányiová** (\* 21. apríl 1983, Bratislava) je slovenská multižánrová speváčka. Vyštudovala Gymnázium v Bratislave. V roku 2016 vydala sólový album pod názvom *Okno do duše*.

Životopis
---------

Narodila sa 21. apríla 1983 v Bratislave. Vyštudovala Gymnázium v Bratislave. Vo svojich šestnástich rokoch sa stala víťazkou celoslovenského finále prvého ročníka súťaže Francúzska pieseň. 

Andrea Zimányiová je úspešnou slovenskou multižánrovou speváčkou, ktorá svoje umelecké kvality potvrdila na mnohých svetových súťažiach, okrem iných aj ako laureátka svetovej súťaže francúzskych piesní v Splite v roku 2000. Je nositeľkou prestížnej ceny poroty Objav Visa Francophone 2002 na svetovom festivale vo Francúzsku a v roku 2009 sa svetovému publiku predstavila na národnom kole Eurovízie.

Andrea Zimányiová okrem šansónu interpretuje takmer každý žáner, rock, pop, piesne s nádychom jazzu či muzikálové piesne. Prvá ňou verejne odprezentovaná pieseň už v roku 1999 bola od Francisa Cabrela – „Je l’aime a mourir". Následne spievala piesne Édith Piaf, ktoré zaraďuje do koncertných vystúpení aj v súčasnosti. Šansón nie je vhodným žánrom pre každého speváka a ako sama hovorí "*Človek musí šansón robiť s láskou, milovať ho a byť úprimný*."

Andrea sa pravidelne usádzala do poroty rôznych súťaží amatérskych spevákov (Francúzska pieseň, Malokarpatský slávik, Minitalent show - Slovenská televízia, Kakaoslávici - TV Markíza, atď.) V súčasnej dobe je členkou poroty celoslovenských súťaží Šansónová ľalia, Music Zone Awards a Kapela Ružinova. .

Vystúpenia so slovenskou filharmóniou, filharmóniou Košice a orchestrom slovenského rozhlasu podčiarkujú jej umelecké kvality. Domáce publikum sa s ňou mohlo stretávať počas niekoľkoročných sérií divácky úspešnej tanečnej súťaže Let’s Dance, kde bola sólistkou Big Bandu Gustava Broma. s ktorým vystupuje aj v súčasnosti.

Koncerty
--------

Okrem účasti na mnohých projektoch Andrea Zimányiová pravidelne koncertuje na domácom a zahraničnom pódiu so svojou kapelou Andrea Zimányiová & BAND a Andrea Zimányiová TRIO. Obe telesá sa prezentujú okrem iného aj súčasnou tvorbou Francúzskeho šansónu, ale nevyhýbajú sa multižánrovým prieťahom do iných žánrov.

Zoskupenie Andrea Zimányiová & BAND tvorí

* Andrea Zimányiová - spev
* Juraj Burian/Katarína Belicza - gitara
* Viliam Majer - akordeón
* Anton Zajaček - bicie
* Erik Dimitrov - klavír
* Tamás Belicza - basgitara

V zoskupení DUO vystupuje v spojení s gitaristom Jurajom Burianom. Dramaturgia koncertov zahŕňa aj skladby slovenských, poľských a ruských autorov, ktoré Andrea Zimányiová emocionálne citlivo, no zároveň so značnou dávkou dramatičnosti a melodramatického pátosu prednáša svojmu publiku. Súčasťou koncertov sú tiež moderné, rockové a popové piesne, ktorých kvalita je overená rokmi alebo patria k obľúbeným v súčasnej dobe.

### Margot

Andrea Zimányiová je frontmankou skupiny Margot.

Margot-ky počas svojej existencie absolvovali mnoho koncertov nielen na Slovensku, ale aj v zahraničí (Česko, Poľsko, Maďarsko, Rakúsko, Belgicko, Francúzsko). Za najvýznamnejšiu možno považovať účasť na frankofónnom festivale Visa Francophone vo francúzskom meste Villefranche-de-Rouergue, kde speváčka Andrea Zimányiová získala ocenenie Objav festivalu, či koncerty v Bruseli na oslavu vstupu Slovenska do EÚ. Kapela Margot bola súčasťou mnohých zahraničných festivalov (Česko, Poľsko, Maďarsko, Rakúsko, Belgicko, Francúzsko). Na svojom konte má dva albumy, a to *Bez obalu* (2006) a *Mať tak krídla* (2007).

Okno do duše
------------

Jej prvotina, album *Okno do duše* uzrel svetlo sveta na krste dňa 24. júna 2016. Pokrstil ho Vašo Patejdl dažďovou vodou. Skladbu tvorí spolu 13 piesní, z nich dve sú nahrávky ľudových piesní z detstva samotnej speváčky. Na albume sa podieľali: Andrea Zimányiová – spev, Juraj Burian – gitara, Erik Dimitrov – klavír, Juraj Griglák – basa, Anton Zajaček – bicie, Viliam Majer – akordeón. Album obsahuje texty k piesňam, doplnené o fotografie z oka Petra Frola. Na textoch piesní spolupracovali Zoro Laurinc, René Parentin a Didier Rogasik. O grafiku sa postaral Matúš Kišša.

Účasť na projektoch
-------------------

* Let’s Dance - sólistka v Big Band Gustava Broma
* Majstrovstvá Slovenska v spoločenských tancoch (2014) - orchester Gustava Broma
* Vašo Patejdl - koncertné turné
* Šansónová ľalia - členka poroty
* Muzikálový festival Jozefa Bednárika (Brusno, 2017) - Be Italian - filmový muzikál Nine
* Šansónový klub Jozefa Bednárika
* Muzikál Everest - postava žena-speváčka (2010 - 2011)
* Keď hudba a krása pomáhajú - benefičný koncert
* Marián Varga In Memoriam - vystúpenie so Symfonickým orchestrom a Detským speváckym zborom Slovenského rozhlasu (pieseň Ľalia poľná)
* Šansónový večer Andrey Zimányiovej - Divadlo malá scéna STU
* Divadelná kaviareň Jozefa Bednárika
* Diabolský šansón - Nová scéna (2014)  Archivované 2017-09-04 na Wayback Machine
* Misia - osobnosti kuriérmi - netradičné charitatívne podujatie
* Krištáľové krídlo, 21.ročník - členka poroty "Rock, pop, jazz" (2017)
* Music Zone Awards 2018 - členka poroty
* Kapela Ružinova 2018 - členka poroty
* Goût de France - 4. ročník medzinárodného podujatia
* Krištáľové krídlo, 21.ročník - členka poroty "Rock, pop, jazz" (2018)
* Cena za vedu a techniku 2018 - oceňovanie osobností z oblasti vedy a techniky (2018)
* Krištáľové krídlo, 22.ročník - členka poroty "Populárna hudba" (2019)

### TV a rádio

* Dušičky seniorov (TV film, réžia: Stanislav Párnický) - titulná pieseň k TV filmu (2011)
* Milujem Slovensko (RTVS) - Zábavno-súťažná šou (2013)
* Dobré ráno (TV JOJ) - tv relácia (2014)
* Neskoro večer (RTVS) - Talkshow Petra Marcina (2015)
* Čo ja viem (RTVS) - Zábavno-súťažná šou (2015)
* Túto hudbu mám rád (RTVS - rádio Regina) - hudobná relácia Vlada Franca (2015)
* Na kus reči - hudobný hosť u Jozefa Banáša (2015)
* Teleráno (TV Markíza) - tv relácia (2016)
* Chart show (TV Markíza) - Édith Piaf - Non, je ne regrette rien (2017)
* Inkognito (TV JOJ) - zábavná tv relácia (2017)
* Roma Spirit (RTVS) - 9. ročník slávnostného udeľovania ocenení (2017)
* Krištáľové krídlo, 21. ročník (RTVS, Jednotka) - galavečer oceňovania osobností (2018)
* Cesta na Olymp (RTVS) - k 25. výročiu Slovenského olympijského výboru (2018)
* Slovensko v srdci (RTVS) - k 100. výročiu založenia Československa (2018)
* Krištáľové krídlo, 22. ročník (RTVS, Jednotka) - galavečer oceňovania osobností (2019)
*

Osobný život
------------

Andrea Zimányiová tvorí v súkromí pár s Petrem Huťkou

Je veľkým fanúšikom skupiny Beatles, Pink Floyd, či speváka Kurta Ellinga.

Venuje sa mnohým športovým aktivitám, k najobľúbenejším patrí fitness, tenis a lyžovanie.

Z rozhovorov
------------

|  |  |  |
| --- | --- | --- |
| „ | Držím sa hesla, ktoré zaznieva v piesni od Édith Piaf – Nie, neľutujem nič. Je to mozaika môjho speváckeho vývinu a všetko malo svoj zmysel. Vždy som bola zástanca hesla „pomaly ďalej zájdeš". A myslím si, že vtedy nadobudne umelec istý nadhľad, pokoru a neberie sa príliš vážne. | "|

Diskografia
-----------

* 2006 - *Bez obalu* - kapela Margot
* 2007 - *Mať tak krídla* - kapela Margot
* 2016 - *Okno do duše*, sólové CD

Referencie
----------

1. ↑  Zimányiová má prvý sólový album - kultura.pravda.sk
2. ↑  ANDREA ZIMÁNYIOVÁ: Pre šansoniera je najdôležitejšie žiť. - slovaklinesmagazin.sk
3. ↑  Andrea Zimányiová – Držím sa hesla, ktoré zaznieva v piesni od Édith Piaf – Nie, neľutujem nič! Archivované 2017-08-21 na Wayback Machine - music-zone.eu

Zdroje
------

* Andrea Zimányiová - Oficiálna webstránka: Profil[nefunkčný odkaz]
* music-zone.eu - reportáž z koncertu, rozhovor Archivované 2017-08-21 na Wayback Machine
* hudba.zoznam.sk - Andrea Zimányiová - Okno do duše
* diva.aktuality.sk - Andrea Zimányiová - Robiť hudbu s pokorou